મુંબઇ: ફોરેન પોર્ટફોલિયો ઇન્વેસ્ટર્સે ભારતમાં ઓગસ્ટ મહેનાના પ્રથમ બે સપ્તાહમાં રૂ. ૫,૪૦૦ કરોડથી વધુનું રોકાણ કર્યું છે. સકારાત્મક વૈશ્વિક ટ્રેન્ડ તથા સંસદના ચોમાસું સત્રમાં ગુડ્સ એન્ડ સર્વિસ ટેક્સ બિલ પસાર થવાને કારણે વિદેશી રોકાણકારનું સ્થાનિક શેરબજારમાં રોકાણ વધ્યું છે. ઉલ્લેખનીય છે કે પાછલા મહિને વિદેશી રોકાણકાર દ્વારા સ્થાનિક બજારમાં રૂ. ૧૨,૬૧૮ કરોડથી વધુનું રોકાણ કર્યું છે, જે પાછલાં ચાર મહિનાના ઉચ્ચતમ સ્તરે રોકાણ જોવાયું છે.